ኢትዮጵያና  ፖርቱጋል የሁለትዮሽ  ግንኙነታቸውን በሚያጠናክሩበት ጉዳይ ላይ ተወያዩ
የኢፌዴሪ የውጭ ጉዳይ ሚኒስትር ዲኤታ ወይዘሮ  ሂሩት ዘመነ ከፖርቹጋል ከመጡ ልዑካን ቡድን ጋር በሁለቱ ሀገራት መካከል ያለውን የሁለትዮሽ ግንኙነት የበለጠ በሚጠናከርበት ሁኔታ ላይ ውይይት  አድርገዋል፡፡የልዑካን ቡድኑን የመሩት የፖርቹጋል የውጭ ጉዳይ ሚኒስትር ቴሪሳ ሪቤኢሮ  ሀገረቸው በኢትዮጵያ በግብርና በቱሪዝም ፣ ባህል ዙሪያ ለመሥራት ፍላጎት እንዳላቸው ተናግረዋል፡፡ውይይቱን የተከታተሉት የውጭ ጉዳይ ሚኒስቴር ቃል አቀባይ አቶ መለስ አለም ፖርቹጋል እና ኢትዮጵያ በመካከላቸው ከ500 ዓመታት በላይ የዘለቀ ዲፕሎማሲያዊ ግንኙነት ያላቸው በመሆኑ ይህንን የቆየ ግንኙነት መሠረት አድርገው የበለጠ መተባበር እንዳለባቸው ገልፀዋል፡፡የፖርቹጋል ባለሀብቶች በኢትዮጵያ ውስጥ በንግድና በተለያዩ ኢንቨስትመንት ዘርፎች እንዲሰማሩ መግባባት ላይ መድረሳቸውንም አቶ መለስ ተናግረዋል ።   